ΓΡΑΠΤΗ ΕΡΩΤΗΣΗ E-0159/03

υποβολή: Michl Ebner (PPE-DE) προς την Επιτροπή

(29 Ιανουαρίου 2003)

Θέμα: Η θέση της Επιτροπής της ΕΕ ως προς το άρθρο 13 της Συνθήκης ΕΚ

Η Ευρωπαϊκή Συνέλευση επεξεργάζεται σήμερα τη συνταγματική συνθήκη για την Ευρωπαϊκή Ένωση του μέλλοντος. Μεταξύ άλλωνποστηρίζει την ενσωμάτωση του Χάρτη των Θεμελιωδών Δικαιωμάτων στις συνθήκες ΕΕ καθώς και την προσχώρηση της ΕΕ στην Ευρωπαϊκή Σύμβαση για τα Ανθρώπινα Δικαιώματα.

Και οι δυο πράξεις που αφορούν τα ανθρώπινα δικαιώματα απαγορεύουν τις διακρίσεις, μεταξύ άλλων, λόγω γλώσσας ή λόγω ιδιότητας μέλους εθνικής μειονότητας (άρθρο 21 του Χάρτη Θεμελιωδών Δικαιωμάτων, άρθρο 14 Ευρωπαϊκής Σύμβασης για τα Ανθρώπινα Δικαιώματα).

Αντιθέτως, δεν λαμβάνονταιπόψη αυτές οι δύο μορφές δυσμενούς διάκρισης στο άρθρο 13 της Συνθήκης ΕΚ, με αποτέλεσμα να αγνοούνται και στο πρόγραμμα δράσης για την καταπολέμηση των διακρίσεων.

Κατόπιν τούτων θέτω στην Επιτροπή τα ακόλουθα ερωτήματα:

- Υποστηρίζει η Επιτροπή την τροποποίηση του άρθρου 13 της Συνθήκης ΕΚ, ώστε να μην εκφυλιστεί η αρχή της γενικής καταπολέμησης των διακρίσεων σε απλό ευχολόγιο αλλά να εκφράζεται με τρόπο σαφή και συγκεκριμένο και στα κοινοτικά προγράμματα·

- Προτίθεται η Επιτροπή να αντιμετωπίσει αυτά τα θέματα μέσω των εκπροσώπων της στη Συνέλευση·

- Προτίθεται η Επιτροπή να σκεφτεί δυνατότητες και εναλλακτικές ως προς το πώς — ανεξαρτήτως των εργασιών της Συνέλευσης — θα ληφθείπόψη στις πρωτοβουλίες της η αποτροπή ή η καταπολέμηση των διακρίσεων λόγω γλώσσας ή λόγω ιδιότητας μέλους εθνικής μειονότητας·

Απάντηση του κ. Prodi εξ ονόματος της Επιτροπής

(3 Μαρτίου 2003)

Στο πλαίσιο των εργασιών της Συνέλευσης, η Επιτροπήποστηρίζει το να περιληφθεί στο μελλοντικό Σύνταγμα της Ένωσης η γενική αρχή των μη διακρίσεων. Εξάλλου,ποστηρίζει την ενσωμάτωση του Χάρτη των θεμελιωδών δικαιωμάτων στο κείμενο του Συντάγματος, πράγμα που θα προσδώσει συνταγματική ισχύ στο

άρθρο 21 του Χάρτη αυτού. Αρμοδιότητα έχει το προεδρείο της Συνέλευσης ναποβάλει προτάσεις για τις διατάξεις του μελλοντικού Συντάγματος. Το σχέδιο του άρθρου 6 όπως προτάθηκε από το προεδρείο προβλέπει την απαγόρευση οποιασδήποτε διάκρισης ασκείται λόγω εθνικότητας. Κατά την άποψη της Επιτροπής, θα έπρεπε να δοθεί προσοχή στη συνεκτικότητα του συνόλου κατά την ενσωμάτωση στη Σύνταγμα των διαφόρων ισχυουσών διατάξεων που αναφέρονται στην αρχή των μη διακρίσεων, όπως οι διατάξεις των άρθρων 12 και 13 της συνθήκης ΕΚ και του άρθρου 21 του Χάρτη θεμελιωδών δικαιωμάτων.

Η απαγόρευση των διακρίσεων, που βασίζεται ιδίως στη γλώσσα ή στην ιδιότητα μέλους μιας μειονότητας, είναι γενική αρχή του κοινοτικού δικαίου την οποία η Επιτροπή, σε κάθε περίπτωση, οφείλει να τηρεί στο πλαίσιο της ανάληψης των πρωτοβουλιών της, σύμφωνα με το άρθρο 6 της συνθήκης για την Ευρωπαϊκή Ένωση. Η γενική αυτή αρχή προβλήθηκε σαφώς από το άρθρο 21 του Χάρτη.

Η Επιτροπή είναι απόλυτα σύμφωνη με το αξιότιμο μέλος για να το ληφθείπόψη στο πλαίσιο της ανάληψης των πρωτοβουλιών της, η πρόληψη και η καταπολέμηση των διακρίσεων που βασίζονται στη γλώσσα ή στην ιδιότητα του μέλους μιας εθνικής μειονότητας, καθώς και στις λοιπές περιπτώσεις που απαριθμούνται στο άρθρο 21 του Χάρτη.

Η Επιτροπή θα ήθελε ναπενθυμίσει ότι οποιαδήποτε πρόταση νομοθετικής πράξης ή οποιαδήποτε κανονιστική πράξη που πρόκειται να εκδοθεί από το Σώμα αποτελούν συστηματικά αντικείμενο, κατά την εκπόνηση τους, ελέγχου a priori του συμβιβάσιμού τους προς τον Χάρτη, ελέγχου που επιβεβαιώνεται από την εισαγωγή μιας ειδικής αιτιολογικής σκέψης σε κάθε πρόταση που συνδέεται αμεσότερα με τα θεμελιώδη δικαιώματα(1).

(1) Εφαρμογή του Χάρτη θεμελιωδών δικαιωμάτων της Ευρωπαϊκής Ένωσης, ανακοίνωση της Επιτροπής της 13ης Μαρτίου 2001, SEC(2001)380/3.